
UZNESENIE VLÁDY SLOVENSKEJ REPUBLIKY

č. 19
z 11. januára 2017
k návrhu na uzatvorenie Dohovoru Rady Európy o filmovej koprodukcii (revidovaný)
	Číslo materiálu:
	513/2017

	Predkladateľ:
	minister kultúry


Vláda
A. súhlasí

A.1. s uzatvorením Dohovoru Rady Európy o filmovej koprodukcii (revidovaný) Slovenskou republikou (ďalej len „dohovor“) s pripomienkami prijatými na rokovaní vlády,
A.2. s tým, že jej dohovor nebude po podpise opätovne predložený;
B. odporúča

prezidentovi SR
B.1. splnomocniť ministra kultúry a ako alternátov štátneho tajomníka Ministerstva kultúry SR alebo veľvyslanca SR v Holandsku alebo stáleho predstaviteľa SR pri Rade Európy v Štrasburgu na podpis dohovoru s výhradou ratifikácie,
B.2. ratifikovať dohovor po vyslovení súhlasu Národnej rady SR,
Národnej rade SR
B.3. vysloviť súhlas s dohovorom a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi; 
C. poveruje
predsedu vlády 

C.1. predložiť dohovor po jeho podpise Národnej rade SR na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi,
ministra kultúry 

C.2. odôvodniť návrh na vyslovenie súhlasu s dohovorom v Národnej rade SR;
D. ukladá

ministrovi kultúry 

D.1. požiadať ministra zahraničných vecí a európskych záležitostí vykonať príslušné opatrenia spojené s nadobudnutím platnosti dohovoru,
D.2. požiadať ministra zahraničných vecí a európskych záležitostí zabezpečiť vyhlásenie dohovoru v Zbierke zákonov Slovenskej republiky.
Vykonajú:
predseda vlády 

minister kultúry 

minister zahraničných vecí a európskych záležitostí 
Na vedomie:
prezident SR
predseda Národnej rady SR

